b'\n_START_ARTICLE_\nRauni Mollberg\n_START_SECTION_\nLapsuus ja nuoruus\n_START_PARAGRAPH_\nMollbergin vanhemmat olivat Matti Valdemar Mollberg (1901\xe2\x80\x931972) ja Elina (Elli) Vilhelmiina Mollberg o.s. Ahonen (1900\xe2\x80\x931983). Mollberg oli l\xc3\xa4ht\xc3\xb6isin vaatimattomista oloista, is\xc3\xa4 oli autonkuljettaja, ja vanhemmat hoitivat talonmiehen teht\xc3\xa4vi\xc3\xa4 useissa taloissa, ja my\xc3\xb6s Mollberg oli mukana ty\xc3\xb6ss\xc3\xa4. H\xc3\xa4nell\xc3\xa4 oli alun perin kolme velje\xc3\xa4, mutta kaksoisveli Reino kuoli vuoden ik\xc3\xa4isen\xc3\xa4. Veljen menetys on vaikuttanut Mollbergin ty\xc3\xb6h\xc3\xb6n ja sai h\xc3\xa4net tekem\xc3\xa4\xc3\xa4n televisio-elokuvan Toivo Pekkasen kirjasta Lapsuuteni. H\xc3\xa4n on kertonut maalanneensa "elokuvillaan yht\xc3\xa4 ainoaa aihetta, iloa ja murhetta, el\xc3\xa4m\xc3\xa4\xc3\xa4 ja kuolemaa"._NEWLINE_Kouluaikana Mollberg teki sekalaisia t\xc3\xb6it\xc3\xa4, oli muun muassa H\xc3\xa4meenlinnassa Raatihuoneenkadulla elokuvateatteri Satulinnassa paikann\xc3\xa4ytt\xc3\xa4j\xc3\xa4n\xc3\xa4. Jo lapsesta l\xc3\xa4htien tilaisuuksissa esiintynyt Mollberg sai kauppakouluaikana opettajansa avulla esiintymist\xc3\xb6it\xc3\xa4 radiosta.\n_START_SECTION_\nUra\n_START_PARAGRAPH_\nK\xc3\xa4yty\xc3\xa4\xc3\xa4n kauppakoulun 1945\xe2\x80\x931946 Mollberg oli harjoittelijana rautakaupassa, mutta p\xc3\xa4\xc3\xa4si vuonna 1947 Suomen teatterikouluun, josta h\xc3\xa4n valmistui 1950. Valmistumisensa j\xc3\xa4lkeen h\xc3\xa4n toimi vuoden verran Joensuun kaupunginteatterissa, mutta sai potkut yhdess\xc3\xa4 Leo Jokelan ja Leo Hokkasen kanssa, sill\xc3\xa4 teatterin ohjelmistoa suunnattiin operetteihin eik\xc3\xa4 Mollberg osannut laulaa. H\xc3\xa4n k\xc3\xa4vi v\xc3\xa4lill\xc3\xa4 armeijan ja aloitti sitten n\xc3\xa4yttelij\xc3\xa4-ohjaajana Kuopion yhteisteatterissa. Vuonna 1963 h\xc3\xa4n aloitti Yleisradiossa televisioteatterin ohjaajana. Mollbergista tuli pian Yleisradion TV2:n teatteriosaston ohjaaja, ja se oli h\xc3\xa4nen pitk\xc3\xa4aikaisin ty\xc3\xb6teht\xc3\xa4v\xc3\xa4ns\xc3\xa4 (1968\xe2\x80\x931986). _NEWLINE_Mollbergin vuonna 1973 valmistunut ensimm\xc3\xa4inen pitk\xc3\xa4 elokuva, Timo K. Mukan romaaniin pohjautuva Maa on syntinen laulu, oli arvostelu- ja katsojamenestys. Elokuva sai kolme Jussi-palkintoa (paras miesp\xc3\xa4\xc3\xa4osa, paras kuvaus, paras ohjaus) sek\xc3\xa4 erikoispalkinnon Locarnon kansainv\xc3\xa4lisill\xc3\xa4 elokuvafestivaaleilla. Elokuva ker\xc3\xa4si teattereihin 709\xc2\xa0664 katsojaa, tulos jolla se oli vuoden 2003 tilastojen mukaan yhdenneksitoista katsotuin kotimainen elokuva._NEWLINE_Mollbergin toinen yleis\xc3\xb6menestyselokuva oli V\xc3\xa4in\xc3\xb6 Linnan romaaniin perustuva 1985 valmistunut Tuntematon sotilas. Mollberg k\xc3\xa4ytti nuorempia ja tuntemattomampia n\xc3\xa4yttelij\xc3\xb6it\xc3\xa4 kuin Edvin Laine 30 vuotta aiemmin valmistuneessa Linnan romaanin filmatisoinnissa. Mollbergin elokuvan katsojam\xc3\xa4\xc3\xa4r\xc3\xa4 teattereissa oli 590\xc2\xa0271._NEWLINE_Mollberg toimi taiteilijaprofessorina vuosina 1978\xe2\x80\x931988 ja sai taiteen akateemikon arvon vuonna 1989. H\xc3\xa4nen saamiinsa tunnustuksiin kuuluu my\xc3\xb6s Pro Finlandia -mitali vuodelta 1980 ja viisi Jussi-palkintoa._NEWLINE_Mollberg kuoli 11. lokakuuta 2007 Loimaan terveyskeskuksessa keuhkokuumeeseen sairastettuaan nelj\xc3\xa4 vuotta verisy\xc3\xb6p\xc3\xa4\xc3\xa4. H\xc3\xa4net on haudattu synnyinkaupunkiinsa H\xc3\xa4meenlinnaan._NEWLINE_Teatteriohjaaja Eira Mollberg on Rauni Mollbergin tyt\xc3\xa4r. H\xc3\xa4n on kirjoittanut is\xc3\xa4st\xc3\xa4\xc3\xa4n kirjan Molle, is\xc3\xa4ni (Otava 2008).'